|  |  |
| --- | --- |
| Voksenopplæringer i Nordland | Saksb.: Marit Helness  e-post: fmnomae@fylkesmannen.no  Tlf:  Vår ref: 2015/2516  Deres ref:  Vår dato: 17.04.2015  Deres dato:  Arkivkode: |
|  |
|  |
|  |

# Invitasjon til etterutdanningskurs 26. og 27. oktober

Årets etterutdanningskurs for lærere i voksenopplæringen er nå klart til påmelding. Kurset skal gi faglig påfyll og inspirasjon til lærere og ledere i voksenopplæringen, samt gi mulighet til å møte kolleger fra andre kommuner for erfaringsutveksling. Kurset vil også i år bli felles for lærere som jobber med norskopplæring etter introduksjonsloven, og lærere som jobber med grunnskoleopplæring etter opplæringsloven.

På møte med ledernettverkene i februar på VOX-konferansen, ble vi enige om å forsøke å avholde et felles etterutdanningskurs med Troms i 2015.

Kurset blir arrangert i Tromsø 26. og 27. oktober, på Scandic ishavshotellet.

Vi har lagt ut foreløpig program og påmeldingsskjema på våre hjemmesider under denne linken:

<http://fylkesmannen.no/Nordland/Kurs-og-konferanse/Etterutdanning-voksenopplaeing/>

Det er holdt av inntil 150 plasser for Nordland, så det er god kapasitet. Ved fulltegning fjernes påmeldingsskjemaet.

Påmeldingen er bindende. Det vil si at utgifter vi blir belastet med fra hotellet hvis påmeldte ikke møter uten godkjent avbestilling, blir sendt til arbeidsstedet.

Fylkesmannen vil dekke opphold og full pensjon mellom 26. og 27. oktober. Kurset starter ikke før 1130, og alle bør kunne reise fram på dagen. Hvis noen kommer dagen før, må dette dekkes selv.

Vanligvis har kommunene selv dekket reisen, men Fylkesmannen vil i år gi reisestøtte for å kompensere for økte utgifter. Dette gjør vi ved at hver skole sender inn en oversikt over totale reiseutgifter i forbindelse med kurset. Jeg vil deretter foreta en fordeling til skolene. Hvor stor støtte dere kan få, er det ikke mulig å si nå. Det kommer an på antall deltakere og utgiftene til reise, men det vil bli gitt betydelig støtte.

Vi har, i samarbeid med ledernettverkene og VOX, laget et faglig program som vi tror vil bli inspirerende og lærerikt, med mange ulike sesjoner å velge mellom. Det vil muligens bli noen endringer i første del av programmet, men revidert program vil sendes ut samtidig med at deltakerne blir bedt om å velge sesjoner.

Det er fint hvis dere melder dere på og bestiller reise så fort dere har besluttet å delta for å holde reisekostnadene nede.

Velkommen på kurs!

Med hilsen

|  |  |
| --- | --- |
| Gunn Skjerve (e.f.) |  |
| underdirektør | Marit Helness |
|  | Seniorrådgiver |

*Dette brevet er godkjent elektronisk og har derfor ikke underskrift.*

Vedlegg: Program for etterutdanningskurset